
RAPORT COMUN
asupra
proiectului de Lege pentru modificarea și completarea Legii nr. 188/1999 privind Statutul funcționarilor publici

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate, spre dezbatere, în fond, cu proiectul de Lege pentru modificarea și completarea Legii nr. 188/1999 privind Statutul funcționarilor publici, trimis cu adresa nr. PL-x 293 din 10 iunie 2014 şi  înregistrat cu nr. 4c-11/651  din 11 iunie 2014, respectiv cu nr. 4c-6/210  din  11 iunie  2014.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, Camera  Deputaţilor este  Cameră decizională.

Senatul, în calitate de primă Cameră sesizată a adoptat inițiativa legislativă în ședința din 2 iunie 2014, în condițiile art. 75 alin. (2) teza a III – a din Constituția României, republicată.

Consiliul Legislativ, prin avizul nr.39 din 15 ianuarie 2014, a avizat favorabil inițiativa legislativă, cu observații și propuneri.

Comisia pentru muncă și protecție socială a avizat negativ inițiativa legislativă prin avizul nr. 4c-7/303 din 19 iunie 2014.
Guvernul României a transmis un punct de vedere cu nr. 561 din 28 martie 2014 prin care nu susține adoptarea inițiativei legislative.
Proiectul de lege are ca obiect de reglementare modificarea și completarea Legii nr. 188/1999 privind Statutul funcționarilor publici, republicată, cu modificările și completările ultaerioare, în sensul introducerii obligativității cunoașterii unei limbi străine de circulație internațională de către persoanele care doresc să acceadă la o funcție public de conducere.
 În conformitate cu prevederile art. 61 și art. 63 din Regulamentul Camerei Deputaţilor, republicat, cu modificările şi completările ulterioare,  Comisia juridică, de disciplină și imunități și Comisia pentru administrație publică și amenajarea teritoriului au examinat iniţiativa legislativă, expunerea de motive și avizul Consiliului Legislativ, în şedinţe separate. 

Comisia pentru administrație publică și amenjarea teritoriului a dezbătut inițiativa legislativă în ședința din 10 martie 2015.
Din numărul total de 23 membri ai Comisiei au participat la ședință 22 deputați.

La dezbaterile care au avut loc au participat, în conformitate cu prevederile art. 54 și 55 din Regulamentul Camerei Deputaților, republicat, în calitate de invitați, doamna Sirma Caraman, Secretar de  Stat în cadrul Ministerului Dezvoltării Regionale și Administrației Publice și doamna Elena Cucoș, șef birou în cadrul Ministerului Dezvoltării Regionale și Administrației Publice.

Comisia juridică, de disciplină și imunități a dezbătut inițiativa legislativă în ședința din 2 februarie 2016.
La dezbateri au fost prezenţi 22 deputaţi, din totalul de 26 de membri ai Comisiei juridice, de disciplină şi imunităţi.

La dezbaterile care au avut loc au participat, în conformitate cu prevederile art. 54 și 55 din Regulamentul Camerei Deputaților, republicat, în calitate de invitați, doamna Sirma Caraman, Secretar de  Stat în cadrul Ministerului Dezvoltării Regionale și Administrației Publice și doamna Elena Cucoș, șef birou în cadrul Ministerului Dezvoltării Regionale și Administrației Publice.
Cu ocazia dezbaterilor s-a constatat că instituirea unei norme imperative care să rglementeze obigativitatea stabilirii condiției de cunoaștere a unei limbi străine de circulație internațională în vederea participării la concursurile de recrutare organizate pentru ocuparea funcțiilor publice de conducere, respectiv de promovare într-o funcție publică de conducere nu poate, pe do o parte, constitui prin sină însăși o premisă a atingerii scopului postului, iar, pe de altă parte, reprezintă o ingerință în modalitatea efectivă de realizare a managementului resurselor umane în cadrul fiecărei autorități sau instituții publice.
În urma dezbaterilor, membrii Comisiei juridice, de disciplină şi imunităţi și membrii Comisiei pentru administrație publică și amenajarea teritoriului au hotărât, cu unanimitate de voturi, să supună plenului Camerei Deputaţilor respingerea  proiectului de Lege pentru modificarea și completarea Legii nr. 188/1999 privind Statutul funcționarilor publici.
În raport cu obiectul şi conţinutul reglementării, proiectul de lege face parte din categoria legilor organice.

